
Automatisk generert beskrivelse]
Egenmelding ved sykefravær
· Dette skjema skal kun fylles ut av timelønnede ansatte, se side 2 for veiledning.
· Ansatte som mottar månedslønn fra UiA, registrerer egenmeldt fravær i selvbetjeningsportalen, se veiledning (dfo.no).

Om egenmeldt fravær ved egen eller barn/barnepasser
› Ved første fraværsdag skal du melde fra til leder og si hvor lenge fraværet antas å vare.

Egenmelding ved egen sykdom

1. Du må ha vært ansatt i 2 måneder før du kan benytte egenmelding. 
2. Egenmelding kan kun benyttes for hele sykefraværsdager.
3. Hvis du jobber deltid, tilsvarer en normal arbeidsdag en egenmeldingsdag.
4. Egenmelding kan benyttes opptil 8 kalenderdager sammenhengende regnet fra og med første hele fraværsdag.
5. Hvis du har benyttet egenmelding i 8 kalenderdager, kan du ikke benytte ny egenmelding før det er gått 16 kalenderdager.
6. Fra den 9. dagen, må du skaffe sykmelding fra lege ved fortsatt sykdom.
7. Dersom du benytter egenmelding før og etter helg/fridag/helligdag, teller disse dagene med i egenmeldingsperioden. Eksempel: Er du syk fredag og mandag, telles lørdag og søndag som egenmeldingsdager. Dette gjelder også for deltidsansatte som ikke jobber hver dag.
8. Egenmelding kan ikke benyttes dersom du er gradert (delvis) sykmeldt.
9. Egenmelding kan ikke benyttes under ferie.
10. Egenmelding kan ikke benyttes hvis du jobber i redusert stilling i kombinasjon med rehabilitering.

Egenmelding ved barn/barnepassers sykdom

1. Du må ha vært ansatt i 4 uker før du kan benytte egenmelding. 
2. Du har rett til omsorgspermisjon i inntil 10 arbeidsdager per kalenderår ved sykt barn/barnepasser. Har du 3 barn eller flere, utvides retten til 15 kalenderdager. Retten gjelder ut det året barnet fyller 12 år.
3. Er du alene om omsorgen, dobles retten til permisjon (20/30 dager).
4. For kronisk syke/funksjonshemmede barn utvides retten til egenmeldt fravær til 20 dager, ut det året barnet fyller 18 år. Dersom du er alene om omsorgen, utvides retten i til 40 dager.
5. Egenmelding kan kun benyttes for inntil 3 kalenderdager i hvert sykdomstilfelle. Det samme gjelder for de som har rett til utvidede stønadsdager.
6. Arbeidsgiver kan kreve legeerklæring fra 4. omsorgsdag. Legeerklæringen utvider ikke antall omsorgsdager per kalenderår.
7. Dersom barnet er alvorlig sykt/innlagt på sykehus slik at du har rett til pleiepenger, skal du ikke benytte egenmelding. Ansvarlig lege/institusjon skal skrive ut legeerklæring, og UiO vil få refusjon for utbetalt lønn (krav om pleiepenger).
8. Tilvenning i barnehage og planleggingsdager, gir ikke rett til egenmelding. Til dette må du søke om velferdspemisjon (https://old.uia.no/for-ansatte/ditt-ansattforhold/arbeidstid-sykdom-og-fravaer/permisjon/velferdspermisjon). 
9. Hvis du har delt samværsrett og avtalt at omsorgspermisjon skal fordeles forholdsmessig i tråd med samværsretten, kan du kun avvikle permisjon i overensstemmelse med dette. Vedtak om dette fra NAV skal leveres arbeidsgiver.




Les mer om egenmelding: https://old.uia.no/for-ansatte/ditt-ansattforhold/arbeidstid-sykdom-og-fravaer/sykdom/egenmelding 

